Kultuuriministri 19. märtsi 2019. a määruse nr 9 „Rahvusvaheliste kultuuri- ja spordisündmuste toetamise tingimused ja kord“ muutmine

Vastu võetud kultuuriministri 07.12.2020 määrusega nr 30

Määrus kehtestatakse riigieelarve seaduse § 531 lõike 1 alusel.

Kultuuriministri 19. märtsi 2019. a määruses nr 9 „Rahvusvaheliste kultuuri- ja spordisündmuste toetamise tingimused ja kord“ tehakse järgmised muudatused:

1) paragrahvi 1 lõige 4 sõnastatakse järgmiselt:
„(4) Määrust ei kohaldata taotlejale, kellele Euroopa Komisjoni või Euroopa Kohtu eelneva otsuse alusel, millega Eesti riigi poolt antud abi on tunnistatud ebaseaduslikuks või väärkasutatuks ja ühisturuga kokkusobimatuks, on esitatud seni täitmata korraldus abi tagasi maksta.“;
2) paragrahvi 5 lõike 2 punkt 3 sõnastatakse järgmiselt:
„3) nad ei ole raskustes grupierandi määruse artikli 2 punkti 18 tähenduses arvestades artikli 1 lõike 4 punktis c toodud erisust;“; 
3) paragrahvi 7 lõige 3 tunnistatakse kehtetuks;
4) paragrahvi 10 lõikes 2 asendatakse sõna „abikõlblikest“ sõnaga „abikõlblike“;
5) paragrahvi 17 lõige 2 sõnastatakse järgmiselt:
„(2) Toetus makstakse toetuse saajale osade kaupa. Kuni 75% toetusest makstakse ettemaksena toetuse saaja poolt esitatud maksetaotluse ja ettemakse prognoosi alusel enne kulude abikõlblikkuse tõendamist. Ülejäänud osa toetusest makstakse tegelike kulude alusel toetuse saaja poolt esitatud maksetaotluse, lõpparuande ja majandusliku mõju analüüsi alusel pärast kulude abikõlblikkuse tõendamist.“;
6) paragrahvi 19 lõiget 2 täiendatakse punktiga 3 järgmises sõnastuses:
„3) kui toetuse saaja viis ellu taotluses ettenähtud tegevused, kuid ei saavutanud käesoleva määruse § 3 lõikes 1 toodud eesmärki ja/või lõikes 2 toodud tulemust ning mittesaavutamine on lahutamatult seotud COVID-19 haigust põhjustava koroonaviiruse leviku piirangutest tuleneva tagajärjega.“;
7) paragrahv 24 sõnastatakse järgmiselt:
„Paragrahvi 19 lõike 2 punkti 3 rakendatakse tagasiulatuvalt alates 2020. aasta 1. märtsist.“.

Tõnis Lukas						
minister						

Tarvi Sits
kantsler